wickkiey/tamil-wikipedia-chunked huggingface dataset:
# வேட்டை (தொடர்)

## பருவங்கள்

### இரண்டாம் பருவம்

**வேட்டை 2.O : அடுத்த தலைமுறை** என்ற அடைமொழியுடன் முதல் பருவத்தின் வெற்றியைத் தொடர்ந்து எழுபத்தி மூன்று இயல்களைக் கொண்டதாக பருவம் இரண்டு வெளியானது. இப்பருவமானது ஒரு முன்னோட்ட நிகழ்ச்சியையும் கண்டிருந்தது.
# வேட்டை (தொடர்)

## பருவங்கள்

### மூன்றாம் பருவம்

**வேட்டை 3: இறுதித் தீர்ப்பு** என்ற அடைமொழியுடன் வெளிவந்த பருவம் மூன்று, வேட்டைத் தொடரின் இறுதி பாகமாய்க் கருதப்பட்டது. எழுபத்தொரு இயல்களைக் கொண்ட இத்தொடர், மலேசியாவிலும் படமாக்கப்பட்டது. இதன் **இறுதி** இயல் 98 நிமிடங்கள் ஓடக்கூடியது .
# வேட்டை (தொடர்)

## பருவங்கள்

### நான்காம் பருவம்

**வேட்டை 4 : படை** என்ற அடைமொழியுடன் நான்காம் பருவம் ஒளிபரப்பப்பட்டது. இப்பருவமானது, மற்ற மூன்று பருவங்களைக் காட்டிலும் புதிய கதாப்பாத்திரங்களைக் கொண்டிருந்தது.இதன் **இறுதி** இயல் 52 நிமிடங்கள் ஓடக்கூடியது
# வேட்டை (தொடர்)

## நடிகர்கள்

| முதல் பருவம் | இரண்டாம் பருவம் | மூன்றாம் பருவம் | நான்காம் பருவம் |
| --- | --- | --- | --- |
| சீலன் | விக்னேஷ் வடராஜன் |  |  |
| முகிலன் | குணாளன் மோர்கன் |  |  |
| மீரா | ஈஸ்வரி குணசேகர் |  |  |
| சண்முகம் | அரவிந்த் நாயுடு |  |  |
| சிவா | சரவணன் அய்யாவு |  |  |
| பிரதீப் | புரவலன் | புரவலன் |  |
| ரெஜினா | இந்திரா சந்திரன் |  |  |
| பிரகாஷ் | சதிஷ் ரமேஸ் |  |  |
| நந்தா | ஷபீர் |  |  |
| ராதா | காயத்ரி சேகரன் |  |  |
| சுகன்யா | காயத்ரி சர்மா |  |  |
| ராகவ் | ஜெய்நேஷ் ஈசுவரன் |  |  |
| சுதர்ஷன் | இளங்கோவன் குமார் |  |  |
| மஹா | நித்தியா ராவ் | நித்தியா ராவ் |  |
| சக்தி | ரகதீபன் |  |  |
| டையானா | ராக்சேன் சில்வியா |  |  |
| தயாள் | தவனேசன் |  |  |
| சுஹாஸ் | சேஷன் |  |  |
| மாயா | மகா லட்சுமி |  |  |
| ஸ்வாதி | மாலினி | } |  |
# வேட்டை (தொடர்)

## பாடல்கள்

| தடக் தடக்கென 1 | ஒன்று | ஷபீர் | ஷபீர் | ஷபீர் , எமஸீ ஜெஸ் | **3:25** |
| --- | --- | --- | --- | --- | --- |
| தடக் தடக்கென 2 | இரண்டு | ஷபீர் , ரேஷ்மனு | **1:50** |  |  |
| தடக் தடக்கென 3 | மூன்று | ஷபீர் | **3:44** |  |  |
| தடக் தடக்கென 4 | நான்கு | ஷபீர் | **2:53** |  |  |
| ஒரு முறை | ஒன்று | ரிஷி குமார் | ஜெயா ராதாகிருஷ்ணன் | ரிஷிகுமார், கவிதா | **4:16** |
| ஜனனம் மரணம் | **1:00** |  |  |  |  |
| தியாகங்கள் இல்லாமல் | பிரவின் சைவி | பிரவின் சைவி | **1:00** |  |  |
| வா | சந்திரமோகன் | சந்திரமோகன் தங்கேஸ்வரி | **2:03** |  |  |
| கண்கள் ரெண்டில் | இரண்டு | ரிஷி குமார் | பாலாஜி விஷ்ணு பிரசாத், பவித்ரா நாயர் | **5:00** |  |
| கண்கள் ரெண்டில் (சோகம் ) | பாலாஜி விஷ்ணு பிரசாத் | **2:00** |  |  |  |
| கண்கள் ரெண்டில் (பெண் ) | பவித்ரா நாயர் | **2:00** |  |  |  |
| விடியலை காணவில்லை | ரிஷி குமார் | **4:17** |  |  |  |
| கெட்டப்பிள்ளை | } |  |  |  |  |
# வேட்டை (தொடர்)

## விருதுகள்

2011இல், இந்தத் தொடர் மிகவும் பிரபலமான தொடருக்கான பிரதான விழா விருதை வென்றது, ஷபீர் சிறந்த நடிகருக்கான விருதையும், குணாலன் மிகவும் பிரபலமான ஆண் ஆளுமை விருதினையும் வென்றார், காயத்ரி மிகவும் பிரபலமான பெண் ஆளுமை விருதினை வென்றார்.
# நட்பே துணை

**நட்பே துணை** (Natpe Thunai) என்பது ஒரு இந்திய தமிழ்த் திரைப்படம் ஆகும். இத்திரைப்படத்தை அறிமுக இயக்குநரான பார்த்திபன் தேசிங்கு இயக்கியுள்ளார். இத்திரைப்படத்தின் கதை, திரைக்கதை, வசனம் ஸ்ரீகாந்த் வாஸ்ரப் மற்றும் தேவேஸ் ஜெயச்சந்திரன் ஆகியோரால் எழுதப்பட்டுள்ளது. இத்திரைப்படத்தை சுந்தர் சி மற்றும் குஷ்பு தயாரித்துள்ளனர். இப்படத்திற்கு அரவிந்த் சிங் ஒளிப்பதிவு செய்துள்ளார். ஹிப்ஹாப் தமிழா ஆதி இசையமைத்துள்ளார். பென்னி ஆலிவர் படத்தொகுப்பினைச் செய்துள்ளார்.  
இத்திரைப்படத்தின் முன்னணி கதாபாத்திரத்தில் ஹிப்ஹாப் தமிழா ஆதி நடித்துள்ளார். அனகா, ஷா ரா, கரு. பழனியப்பன், பாண்டியராஜன், ஹரிஷ் உத்தமன் ஆகியோரும் முக்கிய கதாபாத்திரங்களில் நடித்துள்ளனர். இத்திரைப்படம் 2019 ஆம் ஆண்டு ஏப்ரல் 4 ஆம் நாள் திரைக்கு வந்துள்ளது.
# நட்பே துணை

## நடிப்பு

- பிரபாகரனாக ஹிப்ஹாப் தமிழா ஆதி
- அனகா
- அமைச்சர் அரிச்சந்திரனாக கரு பழனியப்பன்
- கெளசல்யா
- ஆர். ஜே. விக்னேஷ்காந்த்
- பாண்டியராஜன்
- ஹரிஷ் உத்தமன்
- 'எரும சாணி' விஜய்
- அஜய் கோஷ்
- வினோத் குமார்
- குகன் பிரகாஷ்
- சுட்டி அரவிந்த்
- 'புட் சட்னி' ராஜ் மோகன்
- 'பழைய ஜோக்' தங்கதுரை
- 'டெம்பிள் மங்கீஸ்' ஷா ரா
- அஷ்வின் ஜெரோம்
# நட்பே துணை

## கதைக்களம்

ஹாக்கி விளையாட்டினை மையமான வைத்து கதை சொல்லப்பட்டிருக்கிறது. உலக நாடுகளால் தடை செய்யப்பட்ட மருந்து நிறுவனத்தை இந்தியாவில் தொடங்க அரசியல்வாதியாக வரும் கரு பழனியப்பன் முயற்சிக்கிறார். அந்த மருந்து தயாரிக்கும் நிறுவனம் தங்களது நிறுவனத்திற்கு ஹாக்கி மைதானத்தைத் தேர்ந்தெடுக்கிறார்கள். பயிற்சியாளராக இருக்கும் ஹரிஷ் உத்தமன் அந்த மைதானம் தங்கள் கையை விட்டுப் போய் விடக்கூடாது என நினைக்கிறார். தேசிய அளவிலான போட்டியில் வெற்றி பெற்றால் அந்த மைதானத்தைத் தங்கள் வசம் வைத்துக்கொள்ளலாம் என்பதால் அந்தப் போட்டியில் கலந்து கொண்டு வெற்றி பெற பயிற்சியாளர் முயற்சிக்கிறார். கதாநாயகன் ஆதியிடம் ஹாக்கி விளையாட்டில் உள்ள திறமையை தேசிய அளவிலான போட்டியில் பயன்படுத்திக் கொள்ள நினைக்கிறார். ஆதி முதலில் இதற்கு மறுக்கிறார். கரு பழனியப்பன் மருந்து நிறுவனத்திற்காக மைதானத்தை கையகப்படுத்தினாரா? பயிற்சியாளரும், ஹாக்கி விளையாட்டு வீரர்களும் தங்கள் வெற்றியால் மைதானத்தைத் தக்க வைத்துக் கொண்டனரா? என்பதை திரைக்கதை சொல்கிறது.
# நட்பே துணை

## இசை மற்றும் பாடல்கள்

இத்திரைப்படத்திற்கான பின்னணி இசை மற்றும் பாடல்களுக்கான இசை ஹிப்ஹாப் தமிழா ஆதி செய்துள்ளார்.
# கொங்கர்புளியங்குளம்

**கொங்கர்புளியங்குளம்** அல்லது **கே. புளியங்குளம்** (**Kongar Puliyankulam**) என்பது தமிழ்நாட்டின் மதுரை மாவட்டம், திருமங்கலம் வட்டம், திருமங்கலம் ஊராட்சி ஒன்றியத்தில் உள்ள கே. புளியன்குளம் ஊராட்சியில் பழம்பெரும் சின்னங்கள் அமைந்த ஒரு கிராமம் ஆகும். இங்கு கொங்கர்புளியங்குளம் சமணர் மலையில் சமணர் படுக்கைகளும், கி.மு. 200 ஆண்டுகளுக்கு முந்தைய தமிழி கல்வெட்டுக்களும் மற்றும் கி.பி. எட்டாம் நூற்றாண்டின் தமிழ் வட்டெழுத்து கல்வெட்டுக்களும் உள்ளன.
# கொங்கர்புளியங்குளம்

## அமைவிடம்

மதுரை - உசிலம்பட்டி செல்லும் நெடுஞ்சாலையில் மதுரை காமராசர் பல்கலைக்கழகம் அருகே 2 கி.மீ. தொலைவிலும், மதுரைக்கு மேற்கில் 15 கி.மீ. தொலைவில், நாகமலை அடிவாரத்தில் கொங்கர்புளியங்குளம் கிராமம் உள்ளது.
# கொங்கர்புளியங்குளம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, கொங்கர்புளியங்குளம் கிராமம் 1,091 குடும்பங்களும், 3,815 மக்கள்தொகையும் கொண்டது. எழுத்தறிவு 75.98% ஆகவுள்ளது. பாலின விகிதம் ஆயிரம் ஆண்களுக்கு, 885 பெண்கள் வீதம் உள்ளனர். மக்கள்தொகையில், தாழ்த்தப்பட்டோர் 9.9% ஆகவுள்ளனர்.
# மணிப்பூர் மாநில காங்கிரசு கட்சி

**மணிப்பூர் மாநில காங்கிரசு கட்சி** (Manipur State Congress Party) என்பது இந்தியாவின், மணிப்பூர் மாநிலத்தைச் சேர்ந்த முன்னாள் அரசியல் கட்சியாகும். இக்கட்சியானது 1997 ஆம் ஆண்டு வாக்பம்பம் நிபமாச்சா சிங் என்பவரால் தொடங்கப்பட்டது. முன்னாள் சபாநாயகரான நிப்பமச்சாவின் தலைமையிலான அமைச்சர்கள் மற்றும் சட்டமன்ற உறுப்பினர்கள் குழு ஆளும் இந்திய தேசிய காங்கிரசு கட்சியிலிருந்து பிரிந்து இக்கட்சியைத் துவக்கியது. இக்கட்சியானது அடுத்த அரசாங்கத்தை உருவாக்கியது. விவசாயி பயிரை அறுவடை செய்வது இக்கட்சியின் தேர்தல் சின்னமாகும். இக்கட்சியை உருவாக்கிய நிபமாச்சா சிங் 16 திசம்பர் 1997 ஆம் ஆண்டு முதல்வராகப் பதவியேற்றார். 1999 ஆம் ஆண்டு நடந்த மக்களவைத் தேர்தலில் சாபா சிங் என்பவர் இக்கட்சியின் சார்பாக போட்டியிட்டு, அடல் பிகாரி வாச்பாய் பிரதமராக பதவி வகித்த காலத்தில் தேர்ந்தெடுக்கப்பட்டு, மத்திய அமைச்சர் ஆனார்.
# மணிப்பூர் மாநில காங்கிரசு கட்சி

## காங்கிரசுடன் இணைப்பு

ஏப்ரல் 4, 2014 ஆம் ஆண்டு மணிப்பூர் மாநில காங்கிரஸ் கட்சி காங்கிரஸ் உடன் இணைத்தது. இக்கட்சியில் கடைசியாக தலைவர் பதவி வகித்தவர் வி.மணி சிங் ஆவார்.
# மணிப்பூர் மாநில காங்கிரசு கட்சி

## போட்டியிட்ட தேர்தல்கள்

மணிப்பூரில் 2002 ஆம் ஆண்டு நடந்த சட்டசபை தேர்தலில், இக்கட்சி 60 இடங்களில் 42 இடங்களில் போட்டியிட்டு ஏழு இடங்களை மட்டுமே வென்றது. இவர்களில் ஐந்து பேர் காங்கிரஸ் கட்சியில் சேர்ந்தனர். பின்னர் 2007 ஆம் ஆண்டு நடந்த சட்டசபைத் தேர்தலில், இக்கட்சி 6 இடங்களில் போட்டியிட்டது, ஆனால் போட்டியிட்ட அனைத்து தொகுதிகளிலும் தோல்வியைச் சந்தித்தது.
# ஐதரசன் சுழற்சி

**ஐதரசன் சுழற்சி** (*Hydrogen Cycle*) என்பது பிரபஞ்சத்தில் மிக அதிகமாக காணப்படும் தனிமமான ஐதரசன் பூமியில் உள்ள உயிருள்ள மற்றும் உயிரற்ற அமைப்புகள் இரண்டிலும் கொண்டுள்ள முக்கியப் பங்குடன் தொடர்புடையது ஆகும்.  
கரிமப் பொருள்கள் காற்றில்லா நொதித்தல் மூலமாக கார்பன் டை ஆக்சைடு மற்றும் மீத்தேனாக மாறுவதற்கு பல்வேறு உயிரியக்க வினைகள், வேதிச் செயல்முறைகள் மற்றும் நுண்ணுயிரி இனங்களின் ஒரு கூட்டு முயற்சி அவசியமாகிறது. நிகழும் இந்த பல செயல்முறைகளில் ஒன்று இனங்களுக்கிடையிலான ஐதரசன் மாற்றம் என அழைக்கப்படுகிறது . இந்த செயல்முறை சில மீத்தேன் உற்பத்தி செய்யும் ஆர்க்கியா (மெத்தனோகென்கள்) மற்றும் மீத்தேன் உற்பத்தி செய்யாத காற்றில்லா சுவாச நுண்ணுயிரிகள் இடையேயான கூட்டுறவு என வரையறுக்கப்படுகிறது. இந்த இணக்கமான கூட்டுவாழ்க்கையில் காற்றில்லா சுவாச நுண்ணுயிரிகள் கரிமப் பொருட்களை சிதைத்து மூலக்கூற்று ஐதரசனை (H<sub>2</sub>) உற்பத்தி செய்கின்றன. இந்த ஐதரசன் பின்னர் மீத்தேன் உற்பத்தி செய்யும் நுண்ணுயிரிகளால் எடுத்துக் கொள்ளப்பட்டு மீத்தேனாக்கல் செயல்முறை வழியாக மீத்தேனாக மாற்றப்படுகின்றது. நுண்ணுயிரி இனத்திற்கிடையிலான ஐதரசன் மாற்ற செயல்முறையின் ஒரு முக்கியமான பண்பு என்னவென்றால் நுண்ணுயிரி சூழலில் ஐதரசனின் செறிவு மிகவும் குறைவாக இருக்கும் என்பதாகும். குறைந்த அளவில் ஐதரசன் செறிவை பராமரிப்பது மிக முக்கியமாகும். ஏனெனில் அதிகரிக்கும் ஒருபகுதி ஐதரசனின் அழுத்தம் காற்றில்லா நொதித்தல் செயல்முறை அதிகரிக்கும் வெப்பநிலைக்கும் சாதகமற்றதாக உள்ளது.  
மற்ற உயிரியபுவி வேதியியல் சுழற்சிகளுடன் ஒப்பிடும்போது அறியப்படும் ஒரு முக்கிய வேறுபாடு என்னவென்றால்,
இதன் குறைவான மூலக்கூறு எடை ஐதரசனால் பூமியின் வளிமண்டலத்தை விட்டு வெளியேற்ற முடியும். இவ்வெளியேற்றம் கடந்த காலத்தில் பெரும் அளவில் ஏற்பட்டது என்பதாகப் பரிந்துரைக்கப்பட்டது. இதனாலேயே இன்று பூமி பெரும்பாலும் மீள முடியாத ஆக்சிஜனேற்ற நிலையில் இருக்கிறது .
# ஐதரசன் சுழற்சி

## உலகளாவிய தட்பவெப்பநிலையுடன் தொடர்பு

H<sub>2</sub> என்பது ஒரு சுவடு அளவு இரண்டாம்நிலை பைங்குடில் வாயு ஆகும், இது மீத்தேன் அகற்றப்படுவதைத் தடுக்கிறது. ஐதராக்சில் இயங்குறுப்புகளுடன் H<sub>2</sub> இடைவினைபுரிந்து அவற்றை நீராக ஒடுக்கம் செய்கிறது. ஒருவேளை முதலில் வளிமண்டலத்திலுள்ள H<sub>2</sub> இடைவினை புரிந்த்தென்றால் ஐதராக்சில் இயங்குறுப்பு (•OH) குறிப்பாக மீத்தேனை பின்வரும் சமன்பாட்டில் கண்டவாறு ஆக்சிசனேற்றம் செய்து நீக்குகிறது.  
<math>\mathrm{H_2 + OH \longrightarrow H + H_2O}</math>  
<math>\mathrm{CH_4 + OH \longrightarrow CH_3 + H_2O}</math>
# ஐதரசன் சுழற்சி

## முக்கியக் கூறுகள்

- மூலங்கள்
- மீத்தேன் மற்றும் மீத்தேனல்லாதா ஐதரோகார்பன் ஆக்சிசனேற்றம்
- தொழிற்சாலைகள் மற்றும் புதைபடிவ எரிபொருள்கள்
- உயிரினத்தொகுதி எரிதல்
- நைட்ரசன் நிலைநிறுத்தம்
- சமுத்திரங்கள்
- ஒரு வகையான அடர்வண்ண தீப்பாறைகளில் உயிரிசாரா ஐதரசன் உற்பத்தி
- மூழ்குதல்
- ஐதராக்சில் குழுக்களால் ஆக்சிசனேற்றம்
- மண் நுண்ணுயிரிகள் எடுத்துக் கொள்ளல்
- வளிமண்டலத்திலிருந்து விடுபடுதல்
# ஐதரசன் சுழற்சி

## வளிமண்டலம்

உயிருள்ள மற்றும் உயிரற்ற செயல்முறைகள் இரண்டும் உலகளாவிய H<sub>2</sub> சுழற்சியில் கணிசமாக பங்களிப்பு செய்கின்றன. ஐதரோகார்பன் பிரிகை, நுண்ணுயிரிகளின் H<sub>2</sub> உற்பத்தி மற்றும் வளிமண்டல ஒளிவேதியியல் செயல்முறைகள் முதலியன சுற்றுச்சூழலில் காணப்படும் H<sub>2</sub> வாயுவின் மிகப்பெரிய ஆதாரங்களாக்க் கருதப்படுகின்றன. உயிரியல் செயல்முறைகளே வளிமண்டல H<sub>2</sub> வாயுவை மூழ்கடிக்கும் ஆற்றல்மிக்க காரணிகளாகும். மேலும், H<sub>2</sub> வாயுவின் மிக முக்கியமான உயிர்வினையியல் பங்கு ஓர் உயிரியல் எரிபொருளாக பயன்படுவது ஆகும்.  
நுண்ணுயிரிய சூழல்களில் ஏற்படும் உயிரணுச் செயல்முறைகள் மூலமாக உற்பத்தியாகும் ஐதரசன் எப்போதுமே உயிரணு அல்லது உயிரணுவிடை ஐதரசன் பயன்பாடாகவே இணைக்கப்பட்டுள்ளது  
, ஐதரசன், ஆக்சிசன் சுழற்சிகளுக்கிடையிலான உள்தொடர்பு]].
# ஐதரசன் சுழற்சி

## உயிர்க்கோள நிலப்பரப்பு

- நுண்ணுயிர்-ஊடகத்தால் மண்ணுக்குள் ஈர்ப்பு
- நைட்ரசன் நிலைநிறுத்தம்
- உயிரித் தொகுதி எரிதல்
# ஐதரசன் சுழற்சி

## மனிதச்செயல் வழிகள்

- புதைபடிவ எரிபொருட்கள் மற்றும் தொழிற்சாலை கழிவுகள்
# ஐதரசன் சுழற்சி

## இவற்றையும் காண்க

- உயிர்புவிவேதியியல் சுழற்சி
- கார்பன் சுழற்சி
- ஐதரசன்
- ஐதரசன் எரிபொருள் மின்கலம்
- மீத்தேன்
- திருகுப்பூஞ்சையம் எனப்படும் சிடெரப்டோமைசெசு
- கந்தக-அயோடின் சுழற்சி
# பெர்பெர், சூடான்

பெர்பெர் நகரம் வடக்கு சூடானில் உள்ள நைல் நதி மாநிலத்தில் அமைந்துள்ளது. அட்பாரா நகருக்கு வடக்கே பெர்பெர் நகரம் அட்பாரா ஆறு மற்றும் நைல் நதி இணையும் இடத்திற்கு அருகே அமைந்துள்ளது.
# பெர்பெர், சூடான்

## கருத்து

நுபியன் பாலைவனம் மற்றும் நாட்டின் செங்கடல் துறைமுகமான சௌக்கின் துறைமுக பகுதிக்கிடையேயான பழைய வழித்தடத்தின் தொடக்க இடமாக இருந்தது. இது 1906 ஆம் ஆண்டுக்கு பின்னர் அட்பாரா ஆறு இணையும் இடத்தில் இருந்து சௌக்கின் துறைமுக பகுதிக்கு சூடான் இராணுவ இரயில் பாதை அமைய வழிவகுத்தது.
# மேற்கு மண்டலம் (கமரூன்)

**மேற்கு மண்டலம்** கமரூன் நாட்டின் மத்திய மேற்கு பகுதியில் அமைந்துள்ளது. இது 14,000 சதுர கி.மீ. பரப்பை கொண்டது. இதன் எல்லைகள் முறையே வடமேற்கே வடமேற்கு மண்டலம், வடகிழக்கே அடமாவா மண்டலம், தென்கிழக்கே மத்திய மண்டலம், தென்மேற்கே லிட்டோரல் மண்டலம் மற்றும் மேற்கே தென்மேற்கு மண்டலம் அமைந்துள்ளது. கமரூன் நாடின் பத்து மண்டலங்களில் இதுவே சிறிய மண்டலமாகும். மேலும் இது அதிக மக்கள் தொகை அடர்த்தி கொண்டது.
# இரவீந்திரா சந்திர பார்கவா

**இரவீந்திரா சந்திர பார்கவா** (*Ravindra Chandra Bhargava*) என்பவர் இந்தியாவின் மாருதி சுசூகி நிறுவனத்தின் தலைவர் ஆவார். இந்தியாவில் சுசூகியின் வெற்றிக்கு வித்திட்டவர் என்ற பெருமை இவருக்கு உண்டு. இந்தியாவில் வழங்கப்படும் மூன்றாவது மிக உயரிய குடிமக்கள் விருதான பத்மபூசண் விருது 2016 ஆம் ஆண்டு வழங்கப்பட்டது.  
இவர் கான்பூர் இந்திய தொழில் நுட்ப நிறுவனத்தின் தலைவராகவும் பணியாற்றினார்.
# கொண்டப்பநாயனபள்ளி

**கொண்டப்பநாயனபள்ளி** (KONDAPPANAYANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# கொண்டப்பநாயனபள்ளி

## அமைவிடம்

கொண்டப்பநாயனபள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.
# மாதேப்பள்ளி

**மாதேப்பள்ளி** (MADEPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# மாதேப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 12 கிலோமீட்டர் தொலைவிலும், வட்டத் தலைநகரான பர்கூரில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 253 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1790 வீடுகள் உள்ளன. கிராமத்தின் மொத்த மக்கள் தொகையானது 7341 ஆகும். இதில் ஆண்கள் எண்ணிக்கை 3683, பெண்களின் எண்ணிக்கை 3658 என உள்ளது. மக்களின் கல்வியறிவு விகிதமானது 73.5 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சஞ்சீவ் குமார்

## ஆரம்பகால வாழ்க்கை மற்றும் பின்னணி

சஞ்சீவ் குமார் *'ஹரிஹர் ஜெத்தாலால் ஜாரிவாலா* என்ற இயற்பெயருடன் குஜராத்திலுள்ள சூரத் என்ற இடத்தில் குஜராத்தின் கத்ரி குடும்பத்தில் பிறந்தார். சூரத்தில் அவரது இளமைக் காலத்தில் கழித்தார். அவரது குடும்பம் இறுதியாக மும்பையில் குடியேறியது. திரைப்படக் கல்லூரியின் படிப்பு அவரை பாலிவுட்டிற்கு வழிநடத்தியது, அங்கு இறுதியாக அவர் ஒரு திறமையான நடிகர் ஆனார். குமாருக்கு இரண்டு தம்பிகள் மற்றும் ஒரு சகோதரி இருந்தார்கள்.
# சஞ்சீவ் குமார்

## தொழில்

குமார் தனது நடிப்பு வாழ்க்கையை ஒரு மேடை நடிகராகத் தொடங்கினார், மும்பையில் இந்திய மக்கள் திரையரங்கு சங்கத்தில் (IPTA) தொடங்கி பின்னர் இந்திய தேசிய திரையரங்கில் சேர்ந்தார். பின்னர், அருணா இராணி, சஞ்சீவ் குமாருக்கு இணையாக மற்றொரு குஜராத்தி திரைப்படமான *மேரே ஜாவுன் பலே பர்* (1968) என்ற திரைப்படத்தில் நடித்தார்.
# சஞ்சீவ் குமார்

## சொந்த வாழ்க்கை

குமார் தனது வாழ்நாள் முழுவதும் தனியாக இருந்தார். 1973 ஆம் ஆண்டில் ஹேமா மாலினியை விரும்பினார், 1976 இல் அவருக்கு முதன்முதலாக மாரடைப்பு ஏற்படும்வரை அவர்கள் தொடர்பில் இருந்தனர். பின்னர் நடிகை சுலக்ஷணா பண்டிட் அவரை விரும்பி திருமணம் செய்துகொள்ள விரும்பினார், ஆனால் இருவரும் திருமணம் ஆகாதவர்களாகவே இருந்தனர். குமார் அவரை திருமணம் செய்து கொள்ள மறுத்துவிட்டார், இதன் விளைவாக சுலக்ஷணா வேறு யாரையும் திருமணம் செய்து கொள்ள மாட்டேன் என்று முடிவு செய்துவிட்டார்.  
திரைப்படத் துறையில் ராஜேஷ் கன்னா, ஹேமா மாலினி, சஷி கபூர், ஷர்மிளா தாகூர், தனுஜா, தேவன் வர்மா, சிவாஜி கணேசன் மற்றும் பி.நாகி ரெட்டி ஆகியோர் இவரது நெருங்கிய நண்பர்கள் ஆவர். அவர் தன்னைவிட இளையவர்களிடம் நல்ல நண்பராக இருந்தார். நடிகர், தயாரிப்பாளர், மற்றும் இயக்குனருமான *சச்சின் பில்கோங்க்கர்* மற்றும் நடிகை சரிகா ஆகியோரிடமும் நட்புடன் இருந்தார்.
# சஞ்சீவ் குமார்

## உடல்நல பிரச்சினைகள் மற்றும் இறப்பு

குமார் ஒரு பிறவியிலேயே இதயக் கோளாருடன் பிறந்தார், அவருடைய குடும்பத்தில் பல உறுப்பினர்கள் 50 ஆண்டுகளுக்கு மேல் வாழ்ந்ததில்லை. அவரது முதல் மாரடைப்புக்குப் பிறகு, அவர் அமெரிக்காவில் அறுவை சிகிச்சை செய்து கொண்டார். எனினும், 1985 நவம்பர் 6 இல், 47 வயதில், அவருக்கு பெரும் மாரடைப்பு ஏற்பட்டது, இதனால் அவரது மரணம் நிகழ்ந்தது. அவரது இளைய சகோதரன் *நிக்குல்* அவருக்கு முன் இறந்தார், அவரது சகோதரர் *கிஷோர்* ஆறு மாதங்களுக்கு பின்னர் இறந்தார். பல வயதான பாத்திரங்களில் நடித்து வந்த நடிகர் என்றாலும், அவர் 50 வயதை அடைவதற்கு முன்பு இறந்தார்.  
சஞ்சீவ் குமார் நடித்த 10 க்கும் மேற்பட்ட திரைப்படங்கள் அவரது இறப்புக்குப் பிறகு வெளிவந்தன, கடைசியாக 1993 ஆம் ஆண்டில் *ஃபுரொஃபசர் கி படோசான்* என்ற படம் வெளியிடப்பட்டது. அவரது மரணத்தின் போது, இந்த படத்தின் நான்கில் மூன்று பகுதி மட்டுமே நிறைவடைந்திருந்தது, என்வே குமாரின் கதாபாத்திரத்திற்காக இரண்டாவது பாதியில் கதையை மாற்றுவதற்கு படக்குழுவினர் முடிவு செய்தனர்.
# சஞ்சீவ் குமார்

## விருதுகள்

### தேசிய திரைப்பட விருதுகள்

- சிறந்த நடிகருக்கான தேசிய திரைப்பட விருது
# சஞ்சீவ் குமார்

## விருதுகள்

### பிலிம்ஃபேர் விருதுகள்

சஞ்சீவ் குமார் 14 ஃபிலிம்பேர் விருதுகள், சிறந்த துணை நடிகர் மற்றும் மீதமுள்ள சிறந்த நடிகருக்கான மூன்று விருதுகளுக்கு பரிந்துரைக்கப்பட்டார். இரண்டு முறை சிறந்த நடிகருக்கான விருதுகளையும், சிறந்த துணை நடிகருக்கான விருதையும் அவர் வென்றார்.  
- சிறந்த நடிகருக்கான பிலிம்பேர் விருது
- சிறந்த துணை நடிகருக்கான பிலிம்பேர் விருது
# மத்திய மண்டலம் (கமரூன்)

**மத்திய மண்டலம்** 69000 சதுர கி.மீ. பரப்பளவை கொண்டது. இதன் எல்லைகள் முறையே வடக்கே அடமாவா மண்டலம், தெற்கே தெற்கு மண்டலம், கிழக்கே கிழக்கு மண்டலம் மற்றும் மேற்கே லிட்டோரல் மண்டலம், மேற்கு மண்டலம் அமைந்துள்ளது. கமரூன் நாட்டின் மத்திய மண்டலம் பரப்பளவில் இரண்டாவது பெரிய மண்டலமாகும். பெரிய இனக்குழுக்களான பஸ்சா முதலிய இனக்குழு மக்கள் வாழ்கின்றனர்.
# கிழக்கு மண்டலம் (கமரூன்)

**கிழக்கு மண்டலம்** கமரூன் நாட்டின் தென்கிழக்கு பகுதியை உள்ளடக்கியது. இதன் எல்லைகள் முறையே கிழக்கே மத்திய ஆப்பிரிக்கக் குடியரசு நாடும், தெற்கே கொங்கோ குடியரசு நாடும், வடக்கே அடமாவா மண்டலம், மேற்கே மத்திய மண்டலம், தெற்கு மண்டலம் அமைந்துள்ளது. கிழக்கு மண்டலம் 109002 சதுர கி.மீ. பரப்பளவை கொண்டது. இது நாட்டின் பெரிய மண்டலமாகும். அத்துடன் இங்கு மிக அரிதாக மக்கள் வசிக்கின்றனர். வரலாற்று ரீதியாக கிழக்கத்திய மக்கள் கமரூன் பிரதேசத்தில் வேறு பல இனக்குழுக்களை விட நீண்ட காலத்திற்கு முன்னரே குடியேறியுள்ளனர். இவர்களில் முதன்மையானவர்கள் பாகா (அல்லது பாபிங்கா), பிக்மீஸ் ஆவர்.
# நீர்-வினைப் பொருட்கள்

**நீர்-வினைப் பொருட்கள்** (*Water reactive substances*) என்பவை நீருடன் தன்னிச்சையாக வேதிவினையில் ஈடுபடும் பொருள்களைக் குறிக்கும். பொதுவாக இவை இயற்கையில் ஒடுங்கும் தன்மையைக் கொண்டிருக்கும் . சோடியம் முதல் சீசியம் வரையிலான கார உலோகங்கள் மற்றும் மக்னீசியம் முதல் பேரியம் வரையிலான காரமண் உலோகங்கள் உள்ளிட்டவை நீர்-வினைப் பொருட்களுக்கான குறிப்பிடத்தக்க எடுத்துக்காட்டுகளாகும்.  
சில நீர்-வினைப் பொருட்கள் கரிம உலோகங்கள், கந்தக அமிலம் போல உடன் தீப்பற்றும் பொருள்களாகவும் இருக்கும். எனவே இவற்றை ஈரப்பதத்துடன் தொடர்பின்றி விலகி வைக்க வேண்டும். இவற்றை கையாள்கையில் அமில எதிர்ப்பு கையுறைகள், முகப்பாதுகாப்பு கேடயங்கள், ஆவி வாங்கிகள் போன்ற பாதுகாப்பு சாதனங்களைப் பயன்படுத்த வேண்டும் .  
ஐக்கிய நாடுகள் அமைப்பின் வேதிப்பொருட்கள் வகைப்படுத்தும் திட்டத்தில் நீர்-வினைப் பொருட்களை ஆர்2 வகைப் பொருட்கள் என்றும், வேதிப்பொருள்களை பாதுகாப்பாகக் கொண்டு செல்வதற்கு அமெரிக்காவின் போக்குவரத்துத் துறை வழங்கும் புள்ளி அளவு மதிப்பீட்டில் நீர்-வினை பொருட்களின் தீங்கிழைக்கும் புள்ளி அளவு 4.3 எனவும் தெரிவிக்கப்பட்டுள்ளது.  
நீருடன் தீவிரமாக வினைபுரியக்கூடிய வேதிப்பொருள்கள் அல்லது நீருடன் தொடர்பு கொள்ளும் நேரங்களில் வினைபுரிந்து நச்சு வாயுக்களை வெளியிடும் பொருள்கள் அனைத்தும் அவற்றின் இயற்கைப் பண்பு என்பதற்காக அங்கீகரிக்கப்பட்ட வினியோகப் பொருட்கள் பட்டியலில் இடம்பெற்றுள்ளன. அல்லது அவற்றின் இயற்கைப் பண்பு என்பதற்காக சர்வதேச சட்டத்திற்கு உட்படுத்தப்பட்ட ஆபத்து விளைவிக்கும் பொருட்களின் பட்டியலில் இவை இடம்பெற்றுள்ளன .பொதுவாக இவை அனைத்தும் சில பொருள்களை பேரளவாக உற்பத்தி செய்யப்படும் செயல்முறைகளில் பயன்படுத்தப்படுகின்றன.
# நீர்-வினைப் பொருட்கள்

## கார உலோகங்கள்

இலித்தியம், சோடியம், பொட்டாசியம், ருபீடியம், சீசியம். பிரான்சியம் போன்ற தனிம வரிசையில் இடம்பெற்றுள்ள கார உலோகங்கள் யாவும் குளிர்ந்த நீருடன் தீவிரமாக அல்லது வெடிக்கும் தன்மையுடன் வினைபுரிந்து ஐதரசன் வாயுவை இடப்பெயர்ச்சி செய்யும் இயல்புடையவையாகும்.  
தொகுதி 1 உலோகங்கள் (பொதுவாக M) உலோக அயனிகளாக பொதுவாக ஆக்சிசனேற்றப்படுகின்றன. ஐதரசன் வாயுவாகவும் (H2) ஐதராக்சைடு அயனியாகவும் (OH−) தண்ணீர் ஒடுக்கமடைகிறது. இவ்வினைக்கான பொது வாய்ப்பாடு
2M<sub>(s)</sub> + 2H<sub>2</sub>O<sub>(l)</sub> ⟶ 2M<sup>+</sup><sub>(aq)</sub> + 2OH<sup>−</sup><sub>(aq)</sub> + H<sub>2</sub><sub>(g)</sub>  
தொகுதி 1 உலோகங்கள் அல்லது கார உலோகங்கள் தனிம வரிசை அட்டவணையில் அணு எண்களின் அதிகரிப்புக்கு ஏற்ப அவற்றின் வினைத்திறனும் அதிகரிக்கின்றன.
# நீர்-வினைப் பொருட்கள்

## கார மண் உலோகங்கள்

பெரிலியம், மக்னீசியம், கால்சியம், இசுட்ரோன்சியம், பேரியம், ரேடியம் போன்ற தனிமங்கள் காரமண் உலோகங்கள் எனப்படும். இவை அதிக வினைத்திறம் கொண்டவை என்ற பட்டியலில் இரண்டாவதாக இடம்பெறுகின்றன. தொகுதி 1 உலோகங்கள் அல்லது கார உலோகங்கள் போலவே இவையும் அணு எண்களின் அதிகரிப்புக்கு ஏற்ப இவற்றின் வினைத்திறனும் அதிகரிக்கின்றன. பெரிலியம் என்ற கார மண் உலோகம் மட்டுமே உலோகத்தை நன்கு சூடாக்கிய பின்னரும் கூட நீர் அல்லது நீராவியுடன் வினைபுரியாத ஒரே உலோகமாகும் . மேலும் பெரிலியத்தின் ஆக்சைடு அடுக்கிற்கு வெளிப்புறமாக காணப்படும் வெப்பத்தடை தாழ் வெப்பநிலைகளில் உலோகம் வினைபுரிதலையும் தடுக்கிறது.  
குளீர்ந்த தண்ணீருடன் மக்னீசியம் சிறப்புத்தன்மை மிகுந்த வினை எதையும் வெளிக்காட்டவில்லை என்றாலும் நீராவி அல்லது கொதிநீருடன் தீவிரமான வினையில் ஈடுபட்டு வெண்மை நிறத்திலான மக்னீசியம் ஆக்சைடையும், ஐதரசன் வாயுவையும் கொடுக்கிறது  
Mg<sub>(s)</sub> + 2H<sub>2</sub>O<sub>(l)</sub> ⟶ Mg(OH)<sub>2</sub><sub>(s)</sub> + H<sub>2</sub><sub>(g)</sub>  
பொதுவாக ஓர் உலோகம் குளிர்ந்த நீருடன் வினையில் ஈடுபடும்போது உலோக ஐதராக்சைடைக் கொடுக்கும். இருப்பினும், ஓர் உலோகம் நீராவியுடன் வினையில் ஈடுபடும்போது வெப்பத்தால் உலோக ஐதராக்சைடுகள் சிதைவதால் மக்னீசியம் போன்ற உலோகங்கள் உலோக ஆக்சைடுகளாக உற்பத்தியாகின்றன. .  
கால்சியம், இசுட்ரான்சியம், பேரியம் போன்ற தனிமங்களின் ஐதராக்சைடுகள் தண்ணீரில் சிறிதளவே கரைகின்றன என்றாலும் அவை தேவையான அளவுக்கு ஐதராக்சைடுகளை அயனிகளை உருவாக்கி அச்சூழலை காரச்சுழலாக்குக்கின்றன. இவ்வினைக்கான பொது வாய்ப்பாடு கீழே தரப்படுகிறது.  
M<sub>(s)</sub> + 2H<sub>2</sub>O<sub>(l)</sub> ⟶ M(OH)<sub>2</sub><sub>(aq)</sub> + H<sub>2</sub><sub>(g)</sub>
# நீர்-வினைப் பொருட்கள்

## உலோகங்களின் வினைத்திற வரிசை

| வினையின் வகை | உலோகம் | நீர் அல்லது நீராவியுடன் வினை |  |
| --- | --- | --- | --- |
| தீவிர வினை | பொட்டாசியம் (K) | குளிர் நீருடன் மிகத் தீவிர வினை |  |
| **↑** | சோடியம் (Na) | குளிர் நீருடன் தீவிர வினை |  |
| **↓** | கால்சியம் (Ca) | குளிர் நீருடன் குறைந்த தீவிர வினை |  |
| குறைந்த வினை | மக்னீசியம் (Mg) | குளிர் நீருடன் மெதுவாக வினை, நீராவியுடன் தீவிர வினை | } |  
- உலோகங்கள் குளிர் நீருடன் வினை புரிந்தால் ஐதராக்சைடுகள் உருவாகும். .
- உலோகங்கள் நீராவியுடன் வினைபுரிந்து ஆக்சைடுகளைக் கொடுக்கும். .
- உலோகம் குளிர் நீர் அல்லது நீராவி எதனுடன் வினைபுரிந்தாலும் ஐதரசன் உருவாகும்.
# அடமாவா மண்டலம் (கமரூன்)

**அடமாவா மண்டலம்** கமரூன் நாட்டின் ஒரு அரசியலமைப்பு மண்டலம் ஆகும். இதன் எல்லைகள் முறையே தெற்கே மத்திய மண்டலம் மற்றும் கிழக்கு மண்டலம், தென்மேற்கே வடமேற்கு மண்டலம் மற்றும் மேற்கு மண்டலம், மேற்கே நைஜீரியா நாடும், கிழக்கே மத்திய ஆப்பிரிக்கக் குடியரசு நாடும் மேலும் வடக்கே வடக்கு மண்டலம் அமைந்துள்ளது.  
இந்த மலைப்பாங்கான மண்டலம் வடக்கே அமைந்த சவாணா புள்வெளியையும் தெற்கே அமைந்த கமரூன் காடுகளை பிரிக்கிறது. ஏறத்தாழ 64000 சதுர கி.மீ. கொண்ட அடமாவா மண்டலம் நாட்டின் மூன்றாவது பெரிய மண்டலமாகும். கடினமான நிலப்பரப்பு கொண்ட இம் மண்டலம் குறைவான மக்கள் அடர்த்தி கொண்டது.
# வடக்கு மண்டலம் (கமரூன்)

**வடக்கு மண்டலம்** 66090 சதுர கி.மீ. பரப்பளவை கொண்டது. இது கமரூன் நாட்டின் வட பகுதியில் அமைந்துள்ளது. இதன் எல்லைகள் முறையே வடக்கில் வட தூர மண்டலம், தெற்கே அடமாவா மண்டலம், மேற்கே நைஜீரியா நாடும், கிழக்கே சாட் நாடும் மற்றும் தென்கிழக்கே மத்திய ஆப்பிரிக்கக் குடியரசு நாடும் அமைந்துள்ளது. கருவோ நகரம் அரசியல் மற்றும் தொழில் தலைநகர் ஆகும். கருவோ நகரம் கமரூன் நாட்டின் மூன்றாவது பெரிய துறைமுகம் ஆகும். இது பென்யு நதிக்கரையில் அமைந்துள்ளது. ஆண்டில் குறிப்பிட்ட காலங்களில் இங்கு பயணிக்கப்படுகிறது.
# அட்கின்சன் மணிக்கூட்டுக் கோபுரம்

**அட்கின்சன் மணிக்கூட்டுக் கோபுரம்** (Atkinson Clock Tower) கோத்தா கினாபூலில் உள்ள பழமையான நினைவுச் சின்னமாகும். இது முதலில் அட்கின்சன் நினைவு கடிகார கோபுரம் என்று அறியப்பட்டது. மற்றும் இந்த கோபுரம், மலேசியாவின் தலைநகரானதும், கடலோர நகரமுமான சபா வில் சிக்னல் ஹில் சாலையில் அமைந்துள்ளது.
# அட்கின்சன் மணிக்கூட்டுக் கோபுரம்

## வரலாறு

டிசம்பர் 1902 இல் 28 வயதில் மலேரியா அல்லது ' போர்னியோ காய்ச்சலில் இறந்த ஜெஸல்டனின் முதல் மாவட்ட அதிகாரி பிரான்சிஸ் ஜார்ஜ் அட்கின்சன் நினைவாக இந்த கடிகார கோபுரம் கட்டப்பட்டது. அவரது தாயார் திருமதி மேரி எடித் அட்கின்சன் ஜெஸல்டன் நகரத்திற்கு, இரண்டு கடிகார முகப்பு உடைய கடிகாரத்தை அவரின் மகனின் நினைவாக வழங்கினார். பின்னர் அட்கின்சன் நினைவாக அவருக்கு மரியாதை செய்யும் பொருட்டு ஒரு மணிக்கூட்டுக் கோபுரம் கட்டப்படும் என்று முடிவு செய்யப்பட்டது. 1905 ஆம் ஆண்டு ஏப்ரல் மாதம் 20 ஆம் தேதி கட்டப்பட்டது. அட்கின்சன் டிரைவ் என்ற பெயரில் ஒரு சாலைக்கு பெயரிடப்பட்டது. தற்போது *ஜாலன் இஸ்டானா* என மறுபெயரிடப்பட்டுள்ளது. இது கோத்தா கினாபாலுவிலுள்ள கோட்டை மற்றும் கோட்டைக்கு அருகேயுள்ள தூரன் ரோட்டை இணைக்கிறது.  
கடிகார கோபுரம் முதலில் மிராபா மரத்தை பயன்படுத்தி கட்டப்பட்டது. அட்கின்சனின் நண்பர்களால் கட்டப்பட்ட இந்த கட்டுமானம், கடற்படைக் கப்பல்களைப் பார்வையிட கப்பலில் இருந்து வரும் நபர்கள் கொடுத்த கூடுதல் நிதிகளுடன் கட்டப்பட்டிருக்கிறது. (கடிகாரக் கோபுரத்தின் உள் தச்சு கப்பல் தட்டுக்கான அனைத்து அடையாளங்களுடனும் உள்ளது ) . 1905 ஆம் ஆண்டு ஏப்ரல் மாதம் 19 ஆம் தேதி, கட்டுமானப் பணியில் இருந்த கடிகார மணியின் ஓசையை, நகரத்தின் எல்லா இடங்களிலும் கேட்க முடிந்தது. 1905 ஆம் ஆண்டில் இந்த கட்டமைப்பு முடிக்கப்பட்டது. இங்கிலாந்திலுள்ள லீட்ஸ்ஸில் வில்லியம் பாட்ஸ் அண்ட் சன்ஸ் அவர்களால் கடிகாரம் செய்யப்பட்டது. இந் நிறுவனம் 1883 ஆம் ஆண்டில் நிறுவப்பட்டது மற்றும் 1933 ஆம் ஆண்டில் டெர்பி குழுமத்தின் ஸ்மித்தின் ஒரு பகுதியாக ஆனது. இங்கிலாந்தின் அலுவலகம் இப்போது 112 ஆல்ஃபிர்டன் சாலை, டெர்பி என்னுமிடத்தில் அமைந்துள்ளது. டெய்லி எக்ஸ்பிரஸ் கடிகார கோபுரம் செயலிழப்பு மீது 2016 ஜூலையில் புகார் செய்தது; சபா அருங்காட்சியகம் அதை மறுசீரமைத்து பதிலளித்தது. 2018 ஆம் ஆண்டு பெப்ரவரி மாதம் 23 ஆம் திகதி, "பாரம்பரிய அரசியலமைப்பு சட்டம் 2017" என்ற புதிய சட்டத்தின் கீழ் சபாவின் அரச பாரம்பரிய கவுன்சிலின் 24 இடங்களில் இந்த மணிக்கூட்டுக் கோபுரம் ஒன்றாகும் என அறிவிக்கப்பட்டது.
# அட்கின்சன் மணிக்கூட்டுக் கோபுரம்

## சிக்கல்கள்

### முன்மொழியப்பட்ட வளர்ச்சியின் தாக்கம்

2011 ஆம் ஆண்டில், வணிக வளாக கட்டிட மேம்பாட்டிற்காக கடிகார கோபுரத்துடன் நெருக்கமாக அமைந்துள்ள நிலத்தைப் பயன்படுத்த விரும்புவதாக அறிவிக்கப்பட்டது; பல்வேறு மரபுசார் பாதுகாப்பாளர்கள் மற்றும் அரசு சாரா நிறுவனங்கள் (என்.ஜி.ஓ.க்கள்) ஆகியவற்றின் எதிர்ப்பிற்கு இட்டுச்செல்லும் வகையில், கட்டமைப்புகள் முற்றிலும் வரலாற்றுக் கோபுரத்தை மறைத்து விடும் என்பதால் இத் திட்டத்தை கைவிட்டது. இருப்பினும் 2017 நடுப்பகுதியில் சபா மாநில அரசாங்கம் வணிக நிறுவனங்களுக்கு, கடிகார கோபுரத்தை ஒரு புதிய தளத்திற்கு மாற்றுவதற்கான அனுமதியை வழங்கியபோது இந்த திட்டம் மீண்டும் கைவிடப்பட்டது. கோத்தா கினபாலு சிட்டி ஹால்(டி.பி.கே.கே) கோபுரத்தை வேறு இடத்திற்கு மாற்றுவதற்கு அதிகாரம் இல்லை என்று வலியுறுத்தினர். டி.பி.கே.கே மூலம் எடுக்கப்பட்ட எந்த ஒப்புதலும் மாநில அரசுக்கு செல்ல வேண்டும் என்று வலியுறுத்தினர். *மலேசிய ஆர்க்கிடெக்ட் அசோசியேஷன்* (பிஏஎம்) மாநில அரசுக்கு தங்கள் எதிர்ப்பை வலுவாக தெரிவித்திருக்கிறது. மாநிலத்தில் வரவுள்ள எந்தவொரு மரபுரிமை தளங்களும் பொக்கிஷமாகவும் பாதுகாப்பாகவும் இருக்க வேண்டும் என்று கூறியிருக்கிறது.
# வட தூர மண்டலம் (கமரூன்)

**வட தூர மண்டலம்** , கமரூன் நாட்டின் வட எல்லையில் அமைந்த அரசியலமைப்பு மண்டலம் ஆகும். இதன் எல்லைகள் முறையே தெற்கில் வடக்கு மண்டலம், கிழக்கே சாட் நாடும், மேற்கே நைஜீரியா நாடும், அமைந்துள்ளது. தலைநகர் மரோவா ஆகும். இந்த மண்டலத்தில் 50க்கு மேற்பட்ட இனக்குழுக்கள் கொண்டு கலாச்சார வேருபாடு கொண்டது.
# மல்லப்பாடி

**மல்லப்பாடி** அல்லது **மல்லபாடி** (*Mallapadi*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும். இது மல்லபாடி ஊராட்சிக்கு உட்பட்டது.
# மல்லப்பாடி

## பெயர் வரலாறு

மல்லபாடியில் உள்ள சிவன் கோயிலின் குமுதப்பட்டையில் ஒரு கல்வெட்டு உள்ளது. அது போசள மன்னன் இராமநாதன் காலக் கல்வெட்டாகும். இந்தக் கல்வெட்டில் இந்த ஊர் *மலைப்பாடி* என்று குறிப்பிடபட்டுள்ளது. மலைப்பாடி என்ற ஊர் பிற்காலத்தில் மல்லப்பாடி என திரிந்துள்ளது.
# மல்லப்பாடி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 19 கிலோமீட்டர் தொலைவிலும், வட்டத் தலைநகரான பர்கூரில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.
# மல்லப்பாடி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 1840 வீடுகள் உள்ளன. கிராமத்தின் மொத்த மக்கள் தொகையானது 7707 ஆகும். இதில் ஆண்கள் எண்ணிக்கை 3902, பெண்களின் எண்ணிக்கை 3805 என உள்ளது. மக்களின் கல்வியறிவு விகிதமானது 66.0 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
மல்லப்பாடி தமிழ்நாட்டு வரலாற்றில் சிறப்பான இடம் பெற்ற பகுதியாகும். தமிழாநாட்டிலேயே முதன்முதலாக வரலாற்று காலத்துக்கு முந்தைய ஒவியங்கள் முதன்முதலில் இங்குதான் கண்டறியப்பட்டன. அவை மல்லப்பாடி பாறை ஓவியங்கள் என அழைக்கப்படுகின்றன.
# மல்லப்பாடி

## ஊரில் உள்ள கோயில்கள்

- மல்லப்பாடி சஞ்சிவராயசுவாமி கோயில்
# மோடிக்குப்பம்

**மோடிக்குப்பம்** (MODIKUPPAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# மோடிக்குப்பம்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 11 கிலோமீட்டர் தொலைவிலும், வட்டத் தலைநகரான பர்கூரில் இருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 260 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 662 வீடுகள் உள்ளன. கிராமத்தின் மொத்த மக்கள் தொகையானது 2525 ஆகும். இதில் ஆண்கள் எண்ணிக்கை 1277, பெண்களின் எண்ணிக்கை 1248 என உள்ளது. மக்களின் கல்வியறிவு விகிதமானது 64.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# தெற்கு மண்டலம் (கமரூன்)

**தெற்கு மண்டலம்** கமரூன் நாட்டின் தென்மேற்கு மற்றும் தென் மத்திய பகுதிகளை உள்ளடக்கியது. இதன் எல்லைகள் முறையே கிழக்கே கிழக்கு மண்டலம், வடக்கே மத்திய மண்டலம், வடமேற்கே லிட்டோரல் மண்டலம், மேற்கே கினி வளைகுடா (அட்லாண்டிக் பெருங்கடல் பகுதி) மற்றும் தெற்கே எக்குவடோரியல் கினி நாடும், காபோன் நாடும், கொங்கோ குடியரசு நாடும் அமைந்துள்ளது. தெற்கு மண்டலம் 47720 சதுர கி.மீ. பரப்பளவை கொண்டது. இது நாட்டின் நான்காவது பெரிய மண்டலமாகும். பல்வேறு வகையான இனக்குழுக்கள் உள்ளனர்.
# சோடியம் இரசக்கலவை

**சோடியம் இரசக்கலவை** (*Sodium amalgam*) பொதுவாக Na(Hg) என்ற வாய்ப்பாட்டால் அடையாளப்படுத்தப்படுகிறது. பாதரசம் உலோகமும் சோடியம் உலோகமும் சேர்ந்து இக்கலவை உருவாகிறது. பொதுவாக இரசக்கலவை என்ற சொல் பாதரசம் பெரும்பான்மை பகுதிக்கூறாகச் சேர்ந்துள்ள கலப்புலோகம், உலோகமிடைச் சேர்மங்கள், திண்மக் கரைசல்கள், நீர்மக் கரைசல்கள் ஆகியவற்றைக் குறிக்கிறது. திண்ம சோடியத்துடன் ஒப்பிடும்போது எளிதாக கையாளும் பண்புகளுடன் ஒரு வலுவான குறைக்கும் முகவராக வேதி வினைகளில் சோடியம் இரசக்கலவை பெரும்பாலும் பயன்படுத்தப்படுகிறது. இரசக்கலவைகள் தண்ணீருடன் குறைவான ஆபத்து விளைவிப்பவையாக வினைபுரிகின்றன. உண்மையில் இவை நீரிய தொங்கல்களாகப் பயன்படுத்தப்படுகின்றன.
# சோடியம் இரசக்கலவை

## கட்டமைப்பும் இயைபும்

சோடியம் இரசக்கலவைக்கென்று குறிப்பாக எந்தவொரு மூலக்கூறு வாய்ப்பாடும் வரையறுக்கப்படவில்லை. Na5Hg8 , Na3Hg என்ற இரண்டு வெவ்வேறு இரசக்கலவைகள் மட்டும் நன்கு வரையறுக்கப்பட்டுள்ளன. சோடியம் இரசக்கலவையில் Hg-Hg பிணைப்பு இடைவெளி 3 Å முதல் 5 Å வரை அளவுகள் கொண்டுள்ளன. பொதுவாக சோடியம் இரசக்கலவைகள் சோடியம் உலோகத்தின் எடை சதவீதத்தை அடிப்படையாகக் கொண்டே வகைப்படுத்தப்படுகின்றன. அறை வெப்பநிலையில் 2% Na கொண்ட இரசக்கலவைகள் திண்மமாக உள்ளன. அதேசமயத்தில் இன்னும் சில நீர்த்த இரசக்கலவைகள் திரவமாக நீடித்திருக்கின்றன .
# சோடியம் இரசக்கலவை

## தயாரிப்பு

சோடியம் உலோகம் பாதரசத்தில் வெப்பத்தை உமிழ்ந்தபடி கரைகிறது. எனவே சோடியம் இரசக்கலவை உருவாக்கம் என்பது தீப்பொறிகளை உருவாக்கும் ஒரு வினையாக நிகழ்கிறது இந்த செயல்முறையானது பாதரசத்தின் உள்ளார்ந்த கொதிநிலைக்கு காரணமாகிறது, இதன் காரணமாக தயாரிப்பு பொதுவாக நீராவி வாங்கி தொட்டியில் பாதுகாப்பாக நடத்தப்படுகிறது. மற்றும் நீரற்ற நீர்ம பாரபீன் முன்னிலையில் வினைபுரியச் செய்தல் போன்ற ஒருங்கிணைந்த காற்றில்லா நுட்பத்தைப் பயன்படுத்தி பெரும்பாலும் இவ்வினை நிகழ்த்தப்படுகிறது. ஆய்வகங்களில் சோடியத்தை பாதரசத்தில் கரைத்து அல்லது பாதரசத்தை சோடியத்தில் கரைத்து சோடியம் இரசக்கலவை தயாரிக்கப்படுகிறது மேலும் சோடியம் இரசக்கலவையை வேதிப்பொருள்கள் வினியோக இல்லங்களிலிருந்தும் பெறவியலும்.
# சோடியம் இரசக்கலவை

## பயன்கள்

1880 களில் ராபர்ட் புன்சன், யூலியசு தபேல் மற்றும் ஆன்சு கோல்டுசிக்மிட்டு ஆகியோரால் அறிமுகப்படுத்தப்பட்டதிலிருந்து சோடியம் இரசக்கலவை கரிம வேதியியலில் ஒரு சக்திவாய்ந்த ஒடுக்கும் முகவராகப் பயன்படுத்தப்படுகிறது. சோடியத்தைக் கையாள்வதை விட சோடியம் இரசக் கலவையை பாதுகாப்பான முறையில் கையாள இயல்கிறது. எம்டீ தரங்குறைப்பு வினை இதற்கு சிறந்த ஓர் எடுத்துக்காட்டாகும். உயர் அழுத்த சோடியம் ஆவிவிளக்கு வடிவமைப்பில் சோடியம் இரசக்கலவை பயன்படுத்தப்படுகிறது. சோடியம் சரியான வண்ண உற்பத்திக்கும் பாதரசம் விளக்கின் மின்சார பண்புகளுக்கும் காரணமாகின்றன.
# சோடியம் இரசக்கலவை

## பாதரச மின்கல மின்னாற்பகுப்பு

பாதரச மின்கல மின்னாற்பகுப்பு முறையில் பேரளவில் குளோரினைத் தயாரிக்கும்போது உடன் விளைபொருளாக சோடியம் இரசக்கலவை உருவாகிறது. இம்மின் கலத்தில் அடர் சோடியம் குளோரைடு கரைசல் திரவ பாதரச நேர்மின்முனை மற்றும் தைட்டானியம் அல்லது கிராபைட்டு எதிர்மின்முனை ஆகியவற்றுக்கிடையில் மின்னாற்பகுக்கப்படுகிறது. எதிர்மின் முனையில் குளோரின் உருவாகிறது. நேர்மின்முனையில் சோடியம் உருவாகி பாதரசத்தில் கரைந்து சோடியம் இரசக்கலவை உருவாகிறது, வழக்கமாக இந்த உடன் விளைபொருள் பிரிக்கப்பட்டு இதை சிதைவு மின்கலத்தில் நீருடன் வினைபுரியச் செய்து ஐதரசன் வாயு தயாரிக்கப் பயன்படுத்துவார்கள். அடர் சோடியம் ஐதராக்சைடும் பாதரசமும் இச்செயல்முறையில் மூலம் மறுசுழற்சிக்கு உட்படுகின்றன. கோட்பாட்டின்படி அனைத்து பாதரசமும் முழுமையாக மறுசுழற்சி செய்யப்பட வேண்டும், ஆனால் தவிர்க்கமுடியாமல் ஒரு சிறிய பகுதி காணாமல் போகிறது. இந்த பாதரசம் சுற்றுச்சூழலில் வெளிப்பட்டு மாசாகிறது என்ற கவலை காரணமாக பாதரச மின்கல செயலாக்கம் பொதுவாக குறைவான நச்சு வாயுவைப் பயன்படுத்தும் நேர்மின் முனை தாவரங்களால் இடப்பெயர்ச்சி செய்யப்படுகிறது.
# லிட்டோரல் மண்டலம் (கமரூன்)

**லிட்டோரல் மண்டலம்** கமரூன் நாட்டின் பத்து மண்டலங்களில் ஒன்றாகும். இதன் தலைநகர் டுவோலா ஆகும். இதன் மக்கள் தொகை 3174437 ஆகும். இம் மண்டலத்திற்கு லிட்டோரல் மண்டலம் என பெயர் வர காரணம் இதன் எல்லைகள் பெரிய கடற்கரை கொண்டுள்ளதால் கடற்கரை என பொருள்படும் லிட்டோரல் என்ற சொல்லால் அழைக்கப்படுகிறது. இதன் எல்லைகள் முறையே வடமேற்கே வடமேற்கே தென்மேற்கு மண்டலய், வடகிழ்க்கே மேற்கு மண்டலம், கிழக்கே மத்திய மண்டலம், தெற்கே தெற்கு மண்டலம் மற்றும் மேற்கே கினி வளைகுடா (அட்லாண்டிக் பெருங்கடல் பகுதி) அமைந்துள்ளது.
# அசிட்டினிலைடு

|Section7=
}}
யில் அசிட்டினிலைடு படிகம்]]
**அசிட்டினிலைடு** (Acetanilide) என்பது ஒரு மணமற்ற திண்ம இரசாயனமாகும். இது **என்-பெனிலைசெட்மைடு**, **அசிடானில்**, அல்லது **அசிடானிலிட்** எனவும் அழைக்கப்படுகிறது, இது முன்னதாக வர்த்தக பெயரான ஆன்டிஃபிரீபின் என்று அறியப்பட்டது.
# அசிட்டினிலைடு

## தயாரிப்பு மற்றும் பயன்

இதை படிக அசிட்டிக அமிலத்துடன் அனிலீனை வினைப்படுத்தி பெறலாம்;
:C<sub>6</sub>H<sub>5</sub>NH<sub>2</sub> + (CH<sub>3</sub>CO)<sub>2</sub>O → C<sub>6</sub>H<sub>5</sub>NHCOCH<sub>3</sub> + CH<sub>3</sub>COOH  
இது 115-ல் உருகும் வெண்மையான படிகப் பொருள்; இது தண்ணீர், சாராயம் முதலியவற்றில் கரைய வல்லது. இது தலைவலி, காய்ச்சல் முதலிய கோளாறுகளைத் தற்காலிகமாக நீக்கப் பயன்படுகிறது.
# ஆராதனா (1969 திரைப்படம்)

**ஆராதனா**(*Aradhana*) என்பது *சக்தி சமந்தா* இயக்கி 1969இல் வெளிவந்த இந்திய காதல் திரைப்படமாகும், இதில் ஷர்மிளா தாகூர் மற்றும் ராஜேஷ் கன்னா ஆகியோர் இணைந்து நடித்திருந்தனர். இந்தத் திரைப்படம் 1946இல் வெளிவந்த *டூ ஈச் ஹிஸ் ஓன்* என்ற படத்தின் அடிப்படையிலானது . இது 17 வது பிலிம்பேர் விருதுகளில் சிறந்த திரைப்படத்திற்கான பிலிம்பேர் விருது பெற்றது. *ஷர்மிளா தாகூர்* தனது முதல் பிலிம்பேர் சிறந்த நடிகை விருதை வென்றார் . இந்தத் திரைப்படம் முதலில் இந்தி-உருது ஆகிய மொழிகளில் வெளியிடப்பட்டது. பின்னர் பெங்காலியில் மொழிமாற்றம் செய்யப்பட்டது. ஆராதனா மிகப்பெரிய வெற்றி பெற்ற பின்னர் தமிழில் *சிவகாமியின் செல்வன்* (1974) என்ற பெயரிலும், தெலுங்கில் *கன்னவாரி கலலு* (1974). என்ற பெயரிலும் மறு ஆக்கம் செய்யப்பட்டது. இந்த இரு பதிப்புகளிலும் நடிகை வாணிஸ்ரீ *ஷர்மிளா தாகூரின்* பாத்திரத்தை ஏற்று நடித்திருந்தார். 1969 மற்றும் 1971 க்கு இடையில் *ராஜேஷ் கன்னா*வின் 17 தொடர்ச்சியான வெற்றிகரமான படங்களில் இந்த படமும் ஒன்றாக மதிப்பிடப்பட்டது. 1969 முதல் 1971 வரை அவர் கொடுத்த 15 தனி வெற்றிகளில் *மாராயதா* மற்றும் *ஆண்டாஸ்* ஆகிய இரண்டு வேடங்களில் நடித்த இப்படமும் சேர்ந்தது. *ஆராதனா* இந்தியா மற்றும் சோவியத் *யூனியனில்* மிகப்பெரிய வெற்றிபெற்றது.
# ஆராதனா (1969 திரைப்படம்)

## கதைச்சுருக்கம்

இந்திய விமானப்படை அதிகாரி அருண் வர்மா (ராஜேஷ் கன்னா), மற்றும் விமான ஓட்டி மதன் (சுஜித் குமார்) ஆகிய இருவரும் ஒரு திறந்த ஜீப்பில் "மேரே சப்னோ கி ராணி" என்ற பாடலுடன் அறிமுகமாகிறார்கள், அதே சமயத்தில் *டாக்டர் கோபால் திரிபாதியின்* (பகாரி சன்யால்) மகளான வந்தனா (ஷர்மிளா தாகூர்) ஒரு ரயில் நிலையத்தில் இருந்து அவரைப் பார்க்கிறார். இருவருக்குமான காதல் ஒரு இரகசிய திருமணத்தில் முடிகிறது.  
விரைவில், அருண் ஒரு விமான விபத்தில் இறந்துவிடுகிறார், அப்போது வந்தனா கர்ப்பமாக உள்ளார். அருணுடானான முறையற்ற இந்தத் திருமணத்தை அவருடைய குடும்பம் ஏற்றுக்கொள்ள மறுக்கின்றது. வந்தனாவின் தந்தை இறந்த பினர் வந்தனா தனது தயாரை விட்டுப் பிரிகிறார். இதற்கிடையில் வந்தனாவிற்கு ஒரு மகன் பிறக்கிறான், ஆனால் குழந்தையற்ற ஒரு தம்பதிக்கு குழந்தையை தத்தளிக்க வந்தனா நிர்பந்திக்கப்படுகிறார். அந்த பையனுக்கு *சூரஜ்* என்ற பெயரிடுகிறார். *ஷியாம்* ( மன்மோகன்) என்ற ஒருவரிடம் வந்தனா வேலைக்கு சேர்கிறாள், அவர் வந்தனாவிடம் தவறாக நடக்க முயற்சி செய்கிறார், வந்தனாவை காப்பாற்றுவதற்காக அவரை சூரஜ் அடிக்க அவர் இறந்து போகிறார். காவலர்கள் வருகையின் போது, சூரஜ் அவ்விடத்தைவிட்டு ஓடிவிடுகிறான். கொலைக் குற்றம் சாட்டப்பட்டு வந்தனா கைது செய்யப்படுகிறாள். வளர்ந்து வரும் சூரஜ் இந்த சம்பவத்தை மறந்து விடுகிறான்.  
பல ஆண்டுகளுக்குப் பிறகு, சிறையில் இருந்து விடுதலையான வந்தனாவை சிறையதிகாரி (மதன் பூரி) தனது வீட்டிற்கு அழைத்துச் சென்று மகள் ரேணுவிற்கு (ஃபரிடா ஜலால்) அறிமுகப்படுத்துகிறார். வந்தனாவும் அவளுடன் நட்பாகிறார். ரேணு சூரஜை காதலிப்பதை வந்தனா அறிந்து கொள்கிறாள். சூரஜ் அவனது தந்தை விரும்பியதைப் போலவே, ஒரு விமானப்படை அதிகாரியாக இருக்கிறான். இதன் பின்னர் சூரஜ் தனது தாயாரை சந்திக்கிறானா? என்பது படத்தின் மீதிக்கதை சொல்கிறது.
# ஆராதனா (1969 திரைப்படம்)

## நடிகர்கள்

- வந்தனா திரிபாதியாக ஷர்மிளா தாகூர்
- ராஜேஷ் கன்னா விமானப்படை தளபதி அருண் வர்மா / சூரஜ் பிரசாத் சக்ஸேனா என்ற இரு வேடங்களில்
- சுஜித் குமார்
- அசோக் குமார்
- கோபல் திரிபாதியாக பஹரி சன்யால்
- அனிதா குஹா திருமதி. பிரசாத் சக்ஸேனாவாக
- ராம் பிரசாத் சக்சேனாவாக அபி பட்டாச்சார்யா
- மதன் பூரி ஜெயிலராக
- அசித் சென் , திக்காராமாக
- ரேணுவாக ஃபரிடா ஜலால்
- பிரகாஷாக சுபாஷ் காய் (சூரஜின் சக நண்பர்)
# ஆராதனா (1969 திரைப்படம்)

## தயாரிப்பு

*சச்சின் போவ்மிக்* கதையில் இந்த படம் வெளிவந்தது. இப்படத்தின் கதை 1946 இல் வெளிவந்த *த டோவ் ஹிஸ் ஓன்* என்ற திரைப்படத்தின் அடிப்படையிலானது. மூன்று நிமிடம் 30 விநாடிகளுக்கும் மேல் இப்படத்தில் இடம்பெற்ற "ரூப் தேரா மஸ்தானா" என்ற பாடல், ஒரே காட்சியமைப்பில் படமாக்கப்பட்டது.
# ஆராதனா (1969 திரைப்படம்)

## ஒலிப்பதிவு

*எஸ். டி. பர்மன்* இந்த படத்தின் ஒலிப்பதிவை மேற்கொண்டார், *ஆனந்த் பக்சி* மற்றும் இயக்குநர் *சச்சின்* தனது மகன் ராகுலுடன் இணைந்து இப்படத்திற்கான பாடல்களை எழுதியுள்ளனர். மேலும் பாடல்களை *லதா மங்கேஷ்கர்*, *ஆஷா போன்ஸ்லே*, *முகம்மது ரஃபி* ஆகியோர் பாடியிருந்தனர். *ரஃபி*, *கிஷோர் குமார்* மற்றும் *எஸ். டி. பர்மன்* ஆகியோர் சேர்ந்து "ரூப் தேரா மஸ்தானா" என்ற பாடலை பாட, *கேர்சி லார்ட்*, என்பவர் துருத்தியை இசைக்க, *ஹோமி முல்லன்* *டக்கி*யை' இசைக்க மற்றும் *மனோகரி சிங்* சாக்ஸபோன் வாசித்திருந்தனர்.
# ஆராதனா (1969 திரைப்படம்)

## விருதுகள்

; 1969 பிலிம்ஃபேர் விருதுகள்
- சிறந்த திரைப்படம் - சக்தி சமந்தா
- சிறந்த நடிகை - ஷர்மிளா தாகூர்
- சிறந்த ஆண் பின்னணிப் பாடகர் - கிஷோர் குமார் "ரூப் தேரா மஸ்தானா" பாடலுக்காக
# ஆராதனா (1969 திரைப்படம்)

## தாக்கம்

*ஆராதனா* பொதுவாக இந்தியர்கள் மீது ஒரு பெரிய தாக்கத்தை ஏற்படுத்தியது. இது போன்ற படங்களைத் தயாரிக்க பலர் ஈர்க்கப்பட்டனர், இவர்களில் பாலிவுட் நடிகர் டாம் ஆல்டர் அளித்த ஒரு பேட்டியில் ஆராதனாவில் ராஜேஷ் கன்னாவை பார்த்து தான் ஈர்க்கப்பட்டதாகவும், பின்னர், 1970 இல் இந்திய திரைப்பட மற்றும் தொலைக்காட்சி கழகத்தில் சேர்ந்த்ததாகவும் தெரிவித்தார்.
# சாத்தனூர் ஊராட்சி (திருவையாறு)

**சாத்தனூர் ஊராட்சி** (*Sathanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# சாத்தனூர் ஊராட்சி (திருவையாறு)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இக்கிராமத்தில் மொத்தம் 961 பேர் வசிக்கின்றனர். இக்கிராமத்தில் மொத்தம் 466 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 78.8% மற்றும் பெண்களின் எழுத்தறிவு விகிதம் 36.9% ஆகும்.
# கருப்பூர் ஊராட்சி (திருவையாறு)

**கருப்பூர் ஊராட்சி** (*Karuppur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கருப்பூர் ஊராட்சி (திருவையாறு)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இக்கிராமத்தில் மொத்தம் 2000 பேர் வசிக்கின்றனர். இக்கிராமத்தில் மொத்தம் 529 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 32.7% ஆகும்.
# நாஞ்சிக்கோட்டை ஊராட்சி

**நாஞ்சிக்கோட்டை ஊராட்சி** (*Nanjikkottai Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, தஞ்சாவூர் சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# பாசெரினி வினை

**பாசெரினி வினை** (*Passerini reaction*) என்பது ஓர் ஐசோசயனைடு, ஓர் ஆல்டிகைடு அல்லது கீட்டோன், ஒரு கார்பாக்சிலிக் அமிலம் மூன்றும் வினைபுரிந்து α-அசைலாக்சி அமைடு உருவாகும் வேதி வினையைக் குறிப்பதாகும்  
.  
1921 ஆம் ஆண்டு இத்தாலியைச் சேர்ந்த புளோரன்சு நகரில் மேரியோ பாசெரினி இக்கரிம வேதியியல் வினையைக் கண்டறிந்தார். ஐசோசயனைடு அடிப்படையில் உருவாக்கப்பட்ட முதலாவது பல் கூறு வினையும் இதுவேயாகும். தற்போது சேர்வியல் வேதியியலின் மையமாக இவ்வேதி வினை முக்கியப் பங்கு வகிக்கிறது  
சமீபத்தில் டென்மார்க் நாட்டைச் சேர்ந்த வேதியிலர்கள் மற்றும் பலர் சமச்சீரற்ற பாசெரினி வினைக்கான எதிர்த்தெரிவுநிலை வினையூக்கியை உருவாக்கியுள்ளனர்...
# பாசெரினி வினை

## வினையின் வினைவழிமுறை

பாசெரினி வினைக்கு இரண்டு விதமான வினைப்பாதைகள் கருதுகோளாக்கப்படுகின்றன.
# பாசெரினி வினை

## வினையின் வினைவழிமுறை

### அயனி வழிமுறை

மெத்தனால் மற்றும் தண்ணீர் போன்ற முனைவுக் கரைப்பான்களில் இவ்வினை கார்பனைலின் புரோட்டானேற்றமும் அதைத் தொடர்ந்து ஐசோசயனைடின் அணுக்கருநாட்ட சேர்க்கை வினையும் நிகழ்ந்து நைட்ரிலியம் அயனி 3 உருவாகிறது. கார்பாக்சிலேட்டு இதனுடன் சேர்ந்து இடைநிலை விளைபொருள் 4 மற்றும் அதைத் தொடர்ந்து எசுத்தரும் 5 உருவாகின்றன.
# பாசெரினி வினை

## வினையின் வினைவழிமுறை

### ஒருமித்த வினைவழிமுறை

முனைவற்ற கரைப்பான்களின் உயர் அடர்த்தியில் இவ்வினைக்கான கருத்தொருமித்த வினைவழிமுறை முன்வைக்கப்படுகிறது  
இந்த வினைவழிமுறையில் ஐசோசையனைடு (R-NC), கார்பாக்சிலிக் அமிலம் மற்றும் கார்பனைல் ஆகிய மூன்றும் அணுக்கருநாட்ட சேர்க்கை வினையின் வரிசை முறையில் நிகழும் ஒரு மும்மூலக்கூற்று வினையாகும். நிலைமாறும் கட்டத்தில் பகுதி சகப்பிணைப்பு அல்லது இரட்டைப் பிணைப்புடன் ஓர் ஐந்து உறுப்பு வளையம் உருவாகும் என சித்தரிக்கப்படுகிறது. பாசெரினி வினையின் இரண்டாவது படிநிலையில் அருகிலுள்ள ஐதராக்சில் குழுவில் ஓர் அசைல் மாற்றம் நிகழ்கிறது. இவ்வினை வழிமுறைக்கான ஆதரவும் அறியப்படுகிறது. வினை முனைவற்ற கரைப்பான்களின் வழியாக நடைபெறுகிறது. வினை இயக்கமும் மூன்று வினைபடு பொருள்களையும் சார்ந்துள்ளது. ஒருங்குதொடர் தொகுப்புமுறைக்கு இவ்வினை நல்லதொரு உதாரணமாகும்.
# பாசெரினி வினை

## வரம்பு

பல்வேறு பல்கூறு வினைகளில் பாசெரினி வினை பயன்படுத்தப்படுகிறது. ஆர்னர்-வேத்சுவொர்த்-எம்மான்சு வினையில் டெப்சிபெப்டைடு உருவாக்கும் வினை இதற்கு ஓர் உதாரணமாகும் :  
.  
புதுப்பிக்கத்தக்க பொருள்களில் இருந்து பலபடிகள் தயாரிப்பதில் பாசெரினி பல்கூறு வினை பயன்படுகிறது.
# சுவாதி முத்து

**சுவாதி முத்து** (*Swathi Muthu*) 2003இல் வெளிவந்த இந்திய கன்னடத் திரைப்படம் ஆகும், கே. விஸ்வநாத் எழுதி டி. ராஜேந்திரா பாபு இப்படத்தை இயக்கியுள்ளார். இந்தப் படத்தில் சுதீப் மற்றும் மீனா ஆகியோர் முன்னணி நடிகர்களாக நடித்துள்ளனர்.  
இந்தத் திரைப்படமானது தெலுங்கில் வெளிவந்த *ஸ்வாதி முத்தியம்* என்ற திரைப்படத்தின் (1986) மறு ஆக்கமாகும். இதில் கமல்ஹாசன் மற்றும் ராதிகா நடித்திருந்தனர்.
# சுவாதி முத்து

## கதைச் சுருக்கம்

சிவையா (சுதீப்), அவரது பாட்டியுடன் ஒரு கிராமத்தில் வாழ்கிறார். அவரது பாட்டிக்கு நம்பிக்கைக்குரியவராகவும், அவருக்கு கீழ்ப்படிந்தும் நல்லவனாக உள்ளார். 5 வயதான மகனுடன் வசித்து வரும் இளம் விதவையான லலிதாவின் (மீனா) நல்வாழ்விற்காக ஈடுபடும் ஒரு முயற்சியில், சிவையா ஒரு விழாவில் அவரை திருமணம் செய்துகொள்கிறார்.  
கிராமவாசிகள் அதிர்ச்சியடைந்து, அவரது நடவடிக்கை பாரம்பரிய சமூக நெறிமுறைகளுக்கு எதிராக இருப்பதாக கூறுகிறார்கள். இதற்கிடையில், சிவையாவின் பாட்டி இறந்துவிடுகிறார். லலிதா தனது புதிய கணவர் மற்றும் மகனுடன் நகரத்தை நோக்கி நகர்கிறார். அவர்களது நண்பர்களில் சிலர் ஆதரவோடு, அங்கு வாழ ஆரம்பிக்கிறார்.  
அதன்பின் அவர்களின் வாழ்க்கையில் நல்ல மாற்றம் ஏற்படுகிறது. சிவையாவின் வெகுளித்தனம் லலிதாவை அவரிடம் நெருங்க வைக்கிறது. குழந்தைகள் பிறக்கிறார்கள். ஆண்டுகள் பல கடந்து, குழந்தைகள் வளர்கின்றனர், பின்னர் லலிதா தனது கடைசி மூச்சினை விடுகிறார். சிவையா நீண்ட காலமாக அவளது நினைவுகளுடனே வாழ்ந்து வருகிறான். இறுதியில், தனது பழைய வீட்டைத் தனது குழந்தைகளிடமும், பேரப்பிள்ளைகளிலும் விட்டுவிட்டு, அவர் ஒரு துளசி மாடத்தை மட்டும் எடுத்துக் கொண்டு , லலிதாவின் நினைவுகளுடன் அவ்விடத்தை விட்டு நகர்கிறார்.
# சுவாதி முத்து

## நடிகர்கள்

- சுதீப் சிவையாவாக
- மீனா லலிதாவாக
- கிருஷ்ணமூர்த்தியாக கிஷான் ஸ்ரீகாந்த்
# சுவாதி முத்து

## ஒலிப்பதிவு

இளையராஜா இயற்றிய அசல் பாடல்களிலிருந்து ராஜீஷ் ராமநாதனால் இசையமைக்கப்பட்டது.
| வ.எண். | பாடலின் வரிகள் | பாடியோர் | பாடலாசிரியர் |  |
| --- | --- | --- | --- | --- |
| 1 | "ஸ்ரீ சக்ரதாரிகே" | சித்ரா | வி. நாகேந்திர பிரசாத் |  |
| 2 | "மாங்கல்யா" | சித்ரா | வி. நாகேந்திர பிரசாத் |  |
| 3 | "அன்டடா சந்தடடா" | ராஜேஷ் கிருஷ்ணன், சித்ரா | வி. நாகேந்திர பிரசாத் |  |
| 4 | "மாலகிரிவா" | கே. ஜே. யேசுதாஸ், சித்ரா | வி. நாகேந்திர பிரசாத் |  |
| 5 | "அம்மா தர்மா" | எஸ். பி. பாலசுப்பிரமணியம், சித்ரா | வி. நாகேந்திர பிரசாத் |  |
| 6 | "லாலி" | ராஜேஷ் கிருஷ்ணன், சித்ரா | வி. நாகேந்திர பிரசாத் |  |
| 7 | "மனசு பரெடா" | ராஜேஷ் கிருஷ்ணன், சித்ரா | வி. நாகேந்திர பிரசாத் |  |
| 8 | "சுவ்வி சுவ்வி" | ராஜேஷ் கிருஷ்ணன், சித்ரா | வி. நாகேந்திர பிரசாத் | } |
# சுவாதி முத்து

## விருதுகள்

தென்னிந்திய பிலிம்பேர் விருதுகள்
திரைப்பட ரசிகர்களின் சங்க விருதுகள்  
- சிறந்த நடிகர் - கன்னடம் - சுதீப்  
*ஹலோ காந்திநகரா விருதுகள்*  
- சிறப்பு விருது - சுதீப்
# எல். வெங்கடகிருட்டிண ஐயர்

**எல்.வெங்கடகிருட்டிண ஐயர்** (*L. Venkatakrishna Iyer*) என்பவர் ஓர் இந்திய கட்டடவியல் பொறியாளர் ஆவார். தமிழகத்தின் பொதுப்பணித்துறையில் முதன்மைப் பொறியாளராக இவர் பணிபுரிந்தார் . 1941 ஆம் ஆண்டு போலாவரத்திற்கு அருகில் கோதாவரி ஆற்றின் குறுக்கே அணை கட்டுவதற்கு முதன் முதலில் திட்டம் வகுத்துத் தந்த பெருமை அய்யருக்கு உண்டு. பின்னாளில் இத்திட்டம் போலாவரம் திட்டம் என அங்கீகரிக்கப்பட்டது . கிருட்டிண அய்யர் கும்பகோணம் நகராட்சி மேல்நிலைப்பள்ளியின் முன்னாள் மாணவராவார் . மெட்ராசு தொழில்நுட்ப நிறுவனம் தொடங்குவதில் சின்னசாமி ராசம்மிற்கு துணை நின்றவர்களில் இவரும் ஒருவராவார். நிறுவனத்தின் மையக் குழுவில் ஒரு உறுப்பினராக அமர்ந்து அய்யர் கல்வி நிறுவனத்தின் நிருவாகத்தையும் மேற்பார்வை செய்தார் . சமூகத்திற்கு இவர் செய்த தொண்டுகளை கருத்திற்கொண்டு 1961 ஆம் ஆண்டு இந்திய அரசாங்கம் மூன்றாவது உயரிய குடிமக்கள் விருதான பத்ம பூசண் விருதை வழங்கி இவரைச் சிறப்பித்தது..
# தெங்குமரஹாடா

**தெங்குமரஹடா**, (*Thengumarahada*), தமிழ்நாட்டின், நீலகிரி மாவட்டத்தின், கோத்தகிரி வட்டம், கோத்தகிரி ஊராட்சி ஒன்றியப் பகுதியில் உள்ள தெங்குமரஹாடா ஊராட்சியில் அமைந்த சிற்றூர் ஆகும். இங்கு மாயாறு பாய்கிறது.
# தெங்குமரஹாடா

## அமைவிடம்

மேற்கு தொடர்ச்சி மலையில் உள்ள காப்புக் காட்டில் அமைந்த முதுமலை தேசியப் பூங்கா பரப்பில் தெங்குமரஹடா கிராமம் உள்ளது. இக்கிராமம் நீலகிரி மாவட்டத்தின் கோத்தகிரி வட்டத்தில் அமைந்திருப்பினும், கொடநாட்டிலிருந்து மலைக்காடுகள் வழியாக, மூன்றரை மணி நேரம் நடந்து, 10 கி.மீ தொலைவில் உள்ள தெங்குமரஹாடா கிராமத்தை அடையலாம். தெங்குமரஹாடாவிலிருந்து கொடநாடு செல்ல அடிப்படை சாலை வசதிகள் இல்லை.  
ஈரோடு மாவட்டத்தின், பவானிசாகருக்கு வடமேற்கே 25 கி.மீ. தொலைவில் உள்ள தெங்குமரஹாடாவிற்கு செல்ல கோத்தகிரி, மேட்டுப்பாளையத்தில் இருந்து தினமும் காலை, மாலை என 2 அரசுப் பேருந்துகள் மட்டும் உள்ளன.
# தெங்குமரஹாடா

## மலையேற்றம்

தெங்குமரஹாடா பகுதிக்கு மலையேற்றப் பயிற்சி மேற்கொள்பவர்கள் உதகமண்டலம் வடக்கு மாவட்ட வனத்துறை அதிகாரிகளிடம் முறையாக அனுமதிபெற வேண்டும். வனத்துறை வழிகாட்டிகள் மூலம் மட்டும் மலையேற்றப் பயிற்சி மேற்கொள்ள முடியும். தெங்குமரஹாடாவில் உள்ள வனத்துறை அலுவலவகத்துக்குச் சொந்தமான விடுதியில் தங்கிக்கொள்ள முன் அனுமதி பெறவேண்டும்.
# தெங்குமரஹாடா

## பின்னணி

மக்களின் உணவுத் தேவையை பூர்த்தி செய்ய அப்போதைய பிரதமர் ஜவஹர்லால் நேரு, உணவு உற்பத்தி மாதிரி கிராமங்களை உருவாக்கினார். இதில் தெங்குமரஹாடா கிராமமும் ஒன்று. நீலகிரி மாவட்டம், கீழ்கோத்தகிரி, சோலூர்மட்டத்தை சேர்ந்த 142 விவசாயிகளுக்கு தெங்குமரஹாடாவில் 500 ஏக்கர் நிலம் வழங்கி விவசாயம் செய்ய வழி வகை செய்யப்பட்டது.  
ஒவ்வொருவருக்கும் தலா 2 ஏக்கர் நஞ்சை மற்றும் ஓர் ஏக்கர் புஞ்சை நிலம் வழங்கப்பட்டது. இந்த விவசாயிகள் தங்கள் நிலத்தில் பணி செய்ய கோபி, ஈரோடு, சத்தியமங்கலம் பவானிசாகர் பகுதியில் உள்ளவர்களை பணியமர்த்தினர். விவசாயத்துக்கான நிலம் மற்றும் தண்ணீர் வசதி இருந்ததால் நாளடைவில் தெங்குமரஹாடா செழிப்பான பூமியாக மாறியது. இங்கு உற்பத்தி செய்யப்படும் பொருட்களை கொள்முதல் செய்ய தெங்குமரஹாடா கூட்டுறவு பண்ணை சங்கம் 1952ம் ஆண்டு தொடங்கப்பட்டது. இந்த சங்கம் மூலம் விளைபொருட்கள் விற்பனை செய்து வருகின்றனர்.
# தெங்குமரஹாடா

## மக்கள் பிரச்சனைகள்

இக்கிராமத்தில் நான்கு தலைமுறைகளாக இங்கு பாயும் மோயாறு நீர்வளத்தைக் கொண்டு வேளாண்மை செய்து வாழ்கின்றனர். சத்தியமங்கலம் வனவிலங்கு உய்வகம் மற்றும் புலிகள் காப்பகம் நிறுவப்பட்டதற்குப் பின், தெங்குமரஹாடா கிராம மக்கள், 38 கி.மீ. கிழக்கில் உள்ள சத்தியமங்கலத்தில் உள்ள கல்விநிலையம், சந்தை மற்றும் மருத்துவமனைகளுக்குச் செல்வதற்கு, நல்ல சாலை வசதி இன்மையால் பெருந்துயர் கொள்கின்றனர்.